**Galpert Ernő családja**

|  |
| --- |
| **Alapadatok** |
| *Projekt / Óraterv / Feladat címe: Galpert Ernő családja* (2\*45 perc)*Iskola:* X*Város:* X*Tanár(ok) neve: Baglyos Natália, Csutár Andrea Mária,Pozsgai Valéria, Vlasics Ágnes* |
| **Résztvevő diákok** |
| *Diákok száma:* 24-30 fő*Életkor:* 13-14 év*Évfolyam:* 8. évfolyam |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*A zsidóság helyzetére (múltjára és jelenére) reflektál a foglalkozás. A központi kérdés egy konkrét család történetén keresztül tekinti át a zsidóság helyzetét.*Milyen tantervi követelményekhez kapcsolódik az óraterv?*hosszabb időszakon átívelő történelmi eseménysor megértetése*Milyen tudást, ismeretet szereznek a diákok az óra során?*új fogalmak, földrajzi ismeretek, érzékenyítés, médiaismeret, forráselemzés/kutatás/internetes keresés *Milyen készségeik, kompetenciáik fejlődnek?** Szövegértés, szövegalkotás
* Szociális kompetencia
* Komplex problémamegoldás
* [Kritikai gondolkodás](https://vezetofejlesztes.hu/kritikai-gondolkodas/) és elemzőkészség
* Kreativitás, eredetiség és kezdeményezőkészség
* Kooperáció
* Tájékoztatás térben és időben
* Érvelés, problémamegoldás, újszerű ötletek feltárása
 |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*Centropa filmek és segédanyagok* <https://www.centropa.org/hu/centropa-cinema/galpert-erno-vallasos-csaladban-nottem-fel>
* <https://www.centropa.org/hu/biography/galpert-erno>\*
* <https://www.centropa.org/sites/default/files/person/family_tree/galpert_erno_tree.pdf>

Atlaszok, fénymásolatokKártyák a csoportok kialakításáhozSzámítógép, projektor, hangszórók, íróeszközök és lapok/csomagolópapír |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:***Csoportalakítás:** Nézzetek a széketek alá, egy-egy kártyát találtok ott és azok szerint üljetek le egy-egy csoportban! (kártyák: nagymama, nagypapa, apa, anya, testvér, unoka) (3 perc)**Film előtti előkészítő feladat (otthoni feladat)**: Rajzold meg a saját családfádat! Milyen jelentős fordulatok voltak a családotokban? (10 perc)**Szempontok:** (a film nézése közben) (14 perc)1. csoport: Melyik városból származik a család és ez mely országokban volt a film alapján?
2. csoport: Milyen nyelveket említettek meg a filmben?
3. csoport: Milyen idegen szavakat hallottatok?
4. csoport: Hogyan alakult Ernő szüleinek és testvéreinek a sorsa? Mi történt a családdal a háborúban?
5. csoport: Milyen fordulópontok jelentek meg a filmben a háború után?
6. csoport: Mit mond a film Ernő a fiainak a sorsáról?

**Feladatok**: (45 perc + 12 perc a beszámolókra + 6 perc az értékelésre)1. csoport: Melyik öt országhoz tartozott ez a város a történelem folyamán? Nézzetek utána a történelem atlaszban vagy interneten!
2. csoport: Mi az a négy nyelv, ami elhangzik a filmben? Miért használják/használták ezeket a nyelveket?
3. csoport: Nézz utána a következő fogalmaknak:
* hassid
* héder
* rabbi
* jiddis
* héber
1. csoport: Hova kerültek a szülei, hol haltak meg? Mit hallottál erről a helyről, hol található? (szövegfeldolgozás\*)
2. csoport: Vázoljátok fel a történet főbb fordulópontjait! Helyezzétek el ezeket idővonalon!
3. csoport: Hova vándorolt ki az unoka és miért pont oda?

**Levezető feladat**: Rajzoljátok meg Galpert Ernő családfáját! (Majd össze is hasonlítják az eredetivel, forrás jelölve) |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?* Plakátokon történő feladatmegoldás, később azok kiállítása. |
| **Dokumentáció** |
| *Dokumentáljátok valamilyen formában az órát (pl. fotók, videók, esszék, stb.)? Ha igen, örömmel vesszük, ha elkülditek nekünk.*- |
| **Értékelés** |
| *Hogyan fogod értékelni a diákok munkáját?* Ön- és csoportértékeléssel. |
| **Egyéb** |
| *Van-e bármi, amit hasznos tudnunk erről az óratervről?*Az óraterv idegen nyelven is megtartható. |

\*Szövegrészlet:

*„1944 áprilisában engem és sok, szintén 1923-ban született fiatalembert egy magyar területen lévő munkatáborba vittek. Tilda és én nem tudtuk, hogy mi vár ránk. Mindenesetre megbeszéltük, hogy találkozni és kapcsolatot teremteni a nagynénémen, apám lánytestvérén keresztül tudunk, aki Svájcban lakott. Betanultuk a címet: Lugano, Bella Vizari 10. A munkaszázaddal [lásd: munkaszolgálat] először Budapesten dolgoztunk, aztán máshova vittek minket. Mindenféle nehéz építési munkáink voltak: árkot ástunk, védelmi berendezéseket építettünk. Egy nagy, rosszul fűtött barakkban laktunk. Nagyon szegényes volt az ellátásunk, épp csak annyit kaptunk, hogy tudjunk dolgozni. Egy munkatáborba kerültünk Vojtával, a barátommal és Áronnal, az unokatestvéremmel, aki édesanyám nővérének volt a fia. Igyekeztünk együtt is maradni. Reggel hattól sötétedésig dolgoztunk. Napközben volt egy rövid ebédszünet, aztán megint dolgoztunk. Este visszamentünk a barakkba, és a fáradtságtól egy pillanat alatt elaludtunk. Természetesen a tábor fegyveres őrizet alatt állt, de azért ez mégsem koncentrációs tábor volt. Szóba állhattunk a helyi lakossággal, megtudhattuk tőlük a híreket. 1944 nyarán Magyarország összes városából [helyesebben: Budapest kivételével Magyarország egész területéről] koncentrációs táborba kezdték vinni a zsidókat. Mi tudtunk erről, tudtuk azt is, hogy az egész családunkat elvitték koncentrációs táborba. De arról, hogy ott gázkamrák vannak, és hogy minden zsidót megsemmisítenek, fogalmunk sem volt. Mi azért éltünk valahogy, igaz, a táborban haltak bele emberek betegségbe, éhségbe, de azért ez mégsem megsemmisítő tábor volt. Az unokatestvérem, Áron megtudta a vasutas ismerőseitől, akik vonatokat vezettek Auschwitzba, hogy az egy megsemmisítő tábor. De mi nem hittük el, hogy ilyesmi lehetséges, hogy fogják az élő embereket, és bedobják a gázkamrákba, egyszerűen nem hittük el. Aztán már csak a háború után tudtuk meg, hogy mi volt Auschwitzban, hogy ott haltak meg a családtagjaink, és hogy hogyan haltak meg.”* (forrás: <https://www.centropa.org/hu/biography/galpert-erno>, letöltés ideje: 2022. szeptember 17.)

-----------------------------------------------------